Vadersdag: Bekendes praat oor herinneringe, lesse | Maroela Media
Vadersdag – 'n dag om pa's te bederf en 'n klop op die skouer te gee vir al hul liefde en ondersteuning – word Sondag gevier.
Dr. Danie Brink, uitvoerende direkteur van Solidariteit Helpende Hand, het vandeesweek in 'n rubriek geskryf dié dag is veel meer as een waarop pa's gevier moet word. Vadersdag is volgens hom ook 'n dag waarop pa's oor hul mandaat in dié rol moet besin.
Ons het die Afrikaanse bekendes Steve Hofmeyr, Bobby van Jaarsveld, Jak de Priester, Joshua na die Reën en Elvis Blue gepols oor Vadersdag.
Hier is wat hulle te sê het:
Bobby van Jaarsveld (2015) Foto: Verskaf
Wat is die grootste les wat jy by jou pa geleer het?
Om altyd nederig te bly.
Wat is jou mooiste kleintydherinnering?
Die Sodwana-vakansie saam met my pa.
Wat beteken Vadersdag vir jou?
Dis altyd 'n dag waarop ons iets spesiaals vir my pa doen. Die lewe is 'n gejaag en hierdie dag herinner mens net weer aan wat jou ouers vir jou beteken.
Erfenistrots. En dat goeie maniere jou ver bring.
As my ouers my ingesmokkel het onder 'n skootkombers vir Clint Eastwood-flieks (die man het self 'n kombersie gedra) in Lynnwood. Ek onthou Pretoria, Hennenman en Brandfort veral, my grootwordplekke.
Ek dank die gode vir die anker wat my pa vir my was en vra elke jaar of ek dit vir kinders ook is?
Jak de Priester. Foto: Facebook
Mens moet van kleins af 'n verhouding begin – van dag een af. As jy 'n goeie verhouding met jou kind wil hê as hy groot is, moet jy daaraan aandag gee vanaf die dag wat hy gebore word.
Vakansies wat ons as gesin saam kampeer het. Ek het baie mooi herinneringe van ons wat saam gepak het om te gaan kamp in die berge of by Warmbad.
Die dag het vir my baie verander vandat ek self 'n pa is. Vandag is dit my kindertjies wat my dag spesiaal maak deur vroeg by my in die bed te klim. Dit gaan oor die kans wat jy kry op aarde om pa te wees en hoe jy die geleentheid gebruik. Dis 'n wonderlike dag saam met my vrou en my drie kleintjies.
Daar is twee dinge wat ek by my pa geleer het: Om onselfsugtig om te gee vir ander en dat hy my en my broers nog altyd geleer het om ons drome na te jaag – al is dit soms nie maklik vir hom nie omdat dit buite sy verwysingsraamwerk is.
Wat is jou mooiste kleintydherinering?
Ek onthou baie van ons familievakansies as van die mooiste herinneringe. Daar is een spesifieke waar ons gaan met vlotte op die Oranjerivier gaan ry het.
As ek moet eerlik moet wees, beteken Vadersdag as sulks nie vir my veel nie. Ek dink dit is belangrik om te weet wat jou pa vir jou beteken, maar dit moet 'n kerndeel van die lewe wees en nie 'n enkele dag nie.
Ek dink dis meer iets oor jou lewensstyl wat hy my geleer het. Ek het dit nog nie bemeester soos hy nie, maar my pa het integriteit.
Vakansie by die see.
Dit voel soms vir my elke dag is soos Vadersdag (behalwe Moedersdag!) want ek bly in 'n huis vol girls.
Ek wonder watter gode Steve so dank. Daar is net een God wat waardig en Heilig is. Of dink hy miskien in Engels en skryf in Afrikaans – "I thank the gods" wat maar 'n algemene engelse uitdrukking is sonder dieper betekenis? Ek wil ook net sê. Ek het Steve se Twitter nou die dag vir die eerste keer gaan uitkyk en ek het nog nooit soveel vloekwoorde op een blad gesien nie. Dan praat hy van goeie maniere wat jou ver bring. ~Moenie julle laat mislei nie: Slegte kommunikasie korrupteer goeie maniere. 1 Korinthiërs 15:33. Bad communications corrupts good… Lees meer »